open-index/open-wikipedia-markdown huggingface dataset:
Σανρέμο

Το **Σανρέμο** (), παλαιότερα γνωστό ως **Σαν Ρέμο** (), είναι παραθαλάσσια πόλη της βόρειας Ιταλίας, στην περιφέρεια της Λιγουρίας. Ο πληθυσμός της πόλης υπολογίστηκε ότι το 2013 ήταν 53.451 κάτοικοι. Η πόλη είναι πολύ γνωστή ως τουριστικός προορισμός στην Ιταλική Ριβιέρα. Φιλοξενεί πολυάριθμες πολιτιστικές εκδηλώσεις, όπως το Φεστιβάλ Ιταλικού Τραγουδιού (γνωστό και ως Φεστιβάλ του Σαν Ρέμο) και ο ποδηλατικός αγώνας Μιλάνο-Σαν Ρέμο. Η πόλη έχει ήπιο μεσογειακό κλίμα, με ζεστούς χειμώνες, γεγονός που ευνόησε την ανάπτυξη τουρισμού στην περιοχή. Επίσης, στο Σαν Ρέμο καλλιεργούνται καλλωπιστικά φυτά.

## Ιστορία
Στην περιοχή υπάρχει οικισμός από τους Ρωμαϊκούς χρόνους, αλλά ο σημερινός οικισμός ιδρύθηκε ως οχυρωμένο κάστρο για την προστασία έναντι των Σαρακηνών. Το όνομά του το πήρε από τον επίσκοπο Ρόμολο της Γένοβας (Σαν Ρόμολο). To 1297 πουλήθηκε στις Γενοβέζικες οικογένειες των Ομπέρτο Ντόρια και Τζότζιο Ντε Μάρι και το 1359 έγινε τμήμα της Δημοκρατίας της Γένοβας. Η πόλη παρέμεινε αυτόνομη μέχρι το 1753 όταν ύστερα από 20 χρόνια αντιδικιών της επιβλήθηκε ποινή υποταγής. Εκείνη την περίοδο χτίστηκε ένα οχυρό το οποίο λειτουργούσε ως φυλακή. 

Η πόλη αναπτύχθηκε πολύ γρήγορα στο δεύτερο μισό του 19ου αιώνα εξαιτίας του τουρισμού και πολλοί διάσημοι άνθρωποι της εποχής έζησαν στο Σαν Ρέμο, όπως η Ελισάβετ της Αυστρίας (Σίσι), ο τσάρος Νικόλαος Β΄ και ο Άλφρεντ Νόμπελ. Το 1905 κατασκευάστηκε στην πόλη το δημοτικό καζίνο (είναι το κτίριο στο οποίο διεξάγεται το φεστιβάλ τραγουδιού). Το 1920 στην πόλη έλαβε χώρα η διάσκεψη του Σαν Ρέμο, η οποία αφορούσε το μέλλον της Οθωμανικής Αυτοκρατορίας και οδήγησε στη Συνθήκη των Σεβρών.

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας της Ιμπέρια
Άγιος Σεβαστιανός

Ο **Άγιος Σεβαστιανός** είναι χριστιανός άγιος και μάρτυρας. Λέγεται ότι θανατώθηκε κατά τη διάρκεια του διωγμού των Χριστιανών που έκανε ο Ρωμαίος αυτοκράτορας Διοκλητιανός. Συχνά απεικονίζεται στην τέχνη και τη λογοτεχνία δεμένος σε ένα δέντρο και καρφωμένος με βέλη. Αυτή είναι η πιο κοινή ζωγραφική απεικόνιση του αγίου. Ωστόσο, σύμφωνα με έναν θρύλο, ο ίδιος διασώθηκε και θεραπεύθηκε από την αγία Ειρήνη της Ρώμης (συζύγου του αγίου Καστούλου). Λίγο αργότερα επέκρινε το πρόσωπο του Διοκλητιανού και ως εκ τούτου χτυπήθηκε με ρόπαλα μέχρι θανάτου.

Η παλαιότερη καταγραφή των λεπτομερειών του μαρτυρίου του Σεβαστιανού βρίσκεται στη *[[Χρονογραφία του 354]]*, όπου αναφέρεται ως μάρτυρας που τιμάται στις 20 Ιανουαρίου. Μνημονεύεται επίσης  από τον Αμβρόσιο επίσκοπο Μεδιολάνων, τον 4ο αιώνα, σε κήρυγμά του (αριθμός 22) στον Ψαλμό 118 (''Βίβλο Ψαλμών''). Ο Αμβρόσιος δήλωσε ότι ο Σεβαστιανός ήρθε από το Μιλάνο και ότι είχε ήδη τιμηθεί εκεί εκείνη τη στιγμή. Θεωρείται ως άγιος των ανδρών, ειδικότερα των στρατιωτών και των αθλητών, που φορούν συχνά μετάλλιο του ως ευσεβής. Είναι κοινώς γνωστός ως «Πολιούχος των Αθλημάτων».

Η Καθολική Εκκλησία τιμά την μνήμη του στις 20 Ιανουαρίου και η Ορθόδοξη στις 18 Δεκεμβρίου.

## ΛΟΑΤ συσχετισμός
[thumb|Η απεικόνιση του Αγίου Σεβαστιανού από τον [Γκουίντο Ρένι]]

Ο Αμερικανός συγγραφέας Ρίτσαρντ Α. Κέι έγραψε το 1996 ότι «Ομοφυλόφιλοι άνδρες του σήμερα είδαν αμέσως στον Σεβαστιανό μια εκπληκτική ανάδειξη της ομοφυλοφιλικής επιθυμίας (πράγματι, ένα ομοερωτικό ιδεώδες) και ένα πρωτότυπο πορτρέτο βασανισμένου κρυφού ομοφυλόφιλου».

Ορισμένες θρησκευτικές εικόνες που απεικονίζουν τον Άγιο Σεβαστιανό έχουν υιοθετηθεί από την ΛΟΑΤ κοινότητα. Ένας συνδυασμός της δυνατής, ημίγυμνης σωματοδομής του, του συμβολισμού των βελών που διαπερνούν το σώμα του και της όψης του καταιγιστικού πόνου έχουν κινήσει το ενδιαφέρον των καλλιτεχνών (ομοφυλόφιλων και μη) για αιώνες. 

Ο Όσκαρ Ουάιλντ ήταν γνωστό ότι λάτρευε τον *Άγιο Σεβαστιανό* του Γκουίντο Ρένι, που βρίσκεται στη συλλογή του Παλάτσο Ρόσσο, στη Γένοβα. Ενώ ήταν εξόριστος στο Παρίσι, ο Ουάιλντ έφτασε στο σημείο να υιοθετήσει το ψευδώνυμο Σεβαστιανός Μέλμοθ κατά τα υπόλοιπα χρόνια της ζωής του. Άλλοι ομοφυλόφιλοι ποιητές και καλλιτέχνες όπως ο Φεδερίκο Γκαρθία Λόρκα ή ο Πιερ Πάολο Παζολίνι τόνισαν τη σημασία των εικόνων του Αγίου Σεβαστιανού στο έργο τους.

Στο μυθιστόρημα του Γιούκιο Μισίμα, *[[Εξομολογήσεις μιας μάσκας]]*, ο νεαρός πρωταγωνιστής Κοτσάν έχει την πρώτη του ομοφυλοφιλική σεξουαλική εμπειρία κοιτάζοντας ένα αντίγραφο του *Αγίου Σεβαστιανού* του Γκουίντο Ρένι. Ο Κοτσάν παρατηρεί: «Είναι μια ενδιαφέρουσα συμπτωματική περίπτωση ότι ο Χίρσφιλντ τοποθετεί τις 'εικόνες του Αγίου Σεβαστιανού' στην πρώτη θέση εκείνων των ειδών καλλιτεχνικών έργων στα οποία ο ομοφυλόφιλος βρίσκει ιδιαίτερη ευχαρίστηση», αναφερόμενος στην πεποίθηση του Μάγκνους Χίρσφελντ ότι οι ομοφυλόφιλοι άνδρες έχουν μια κλίση προς ορισμένα καλλιτεχνικά θέματα συμπεριλαμβανομένου του Αγίου Σεβαστιανού.»

## Παραπομπές


Σεβαστιανός
Ναχαγιέ Βαλιέβσκα

Το **Ναχαγιέ Βαλιέβσκα ή του Βάλιεβο** (*[[σερβικά]] : Ваљевска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας. Έδρα του ήταν η πόλη Βάλιεβο.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1459 μετά την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση του και διατηρήθηκε έως το 1833 όπου καταργήθηκε. Διοικητικά χωριζόταν στις Κνεζίνες Ποντγκόρα, Κολουμπάρα και Ταμνάβσκα και 189 χωριά. 

Κατά την διάρκεια της Σερβικής επανάστασης το Νεχαγιέ ήταν από τις πρώτες περιοχές που ξεσηκώθηκαν κατά των Οθωμανών κι ήταν το επίκεντρο πολλών πολεμικών συγκρούσεων.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Βαλιεβσκα
Κατηγορία:Οθωμανική διοικητική διαίρεση της Σερβίας
Σάρα Μισέλ Γκέλαρ

Η **Σάρα Μισέλ Πρινζ** (, γενν. 14 Απριλίου 1977), το γένος **Γκέλαρ** (*Gellar*), είναι Αμερικανίδα ηθοποιός και παραγωγός. Το 1983 πραγματοποίησε το ντεμπούτο της στην υποκριτική στην τηλεταινία *An Invasion of Privacy* και αργότερα εμφανίστηκε στις τηλεοπτικές σειρές *Spenser: For Hire* και *Crossbow*. Η Γκέλαρ έπαιξε τον πρώτο της πρωταγωνιστικό ρόλο το 1992 στη μίνι σειρά *Swans Crossing* και υποδύθηκε πρώτη το ρόλο της Κένταλ Χαρτ στη σαπουνόπερα *All My Children*, για την οποία βραβεύτηκε με το Daytime Emmy Καλύτερης Νεαρής Ηθοποιού σε Δραματική Σειρά.

Η Γκέλαρ έγινε γνωστή στα τέλη της δεκαετίας του 1990 με τους ρόλους της στις ταινίες τρόμου *[[Scream 2]]* (1997) και *[[Ξέρω τι κάνατε πέρυσι το καλοκαίρι]]* (I Know What You Did Last Summer, 1997). Υποδύθηκε τη Μπάφι Σάμερς στην τηλεοπτική σειρά *[[Μπάφφυ η Βαμπιροφόνισσα|Μπάφι η Βαμπιροφόνισσα]]* (Buffy the Vampire Slayer, 1997-2003), για την οποία κέρδισε έξι βραβεία Teen Choice, Βραβείο Saturn και έλαβε υποψηφιότητα για Χρυσή Σφαίρα Α' Γυναικείου Ρόλου - Δραματική Σειρά. Έλαβε επίσης αναγνώριση για τις ερμηνείες της στις ταινίες *[[Ερωτικά παιχνίδια (ταινία, 1999)|Ερωτικά Παιχνίδια]]* (Cruel Intentions, 1999) και *Scooby-Doo: Ένας Τετράποδος Ήρωας* (Scooby-Doo, 2002).

Μετά το φινάλε της σειράς *Μπάφι*, η Γκέλαρ πρωταγωνίστησε στις ταινίες *Scooby-Doo 2: Τα Τέρατα Απελευθερώθηκαν* (Scooby-Doo 2: Monsters Unleashed, 2004), *Η Κατάρα* (The Grudge, 2004) και στη συνέχεια *Η Κατάρα 2* (The Grudge 2, 2006). Τη σεζόν 2011-2012 επέστρεψε στην τηλεόραση με τη σειρά *Ringer*. Αυτήν την περίοδο πρωταγωνιστεί στην κωμική σειρά *The Crazy Ones* μαζί με τον Ρόμπιν Γουίλιαμς.

## Φιλμογραφία
### Τηλεόραση

### Κινηματογράφος

## Παραπομπές


## Εξωτερικοί σύνδεσμοι
* 
*

Κατηγορία:Αμερικανοί παραγωγοί ταινιών
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ατελλανά δράματα

Ως **ατελλανό δράμα** (Λατινικά: ludi Osci), αναφέρεται δραματικό υποείδος, αρχικά στην οσκανική γλώσσα. Πρόκειται για αυτοσχέδια κομμάτια κωμικών σκηνών, στα οποία σατιρίζοταν χαρακτήρες της υπαίθρου και της πόλης, στην αρχαία Ιταλία. Το όνομα τους οφείλεται στην πόλη Ατέλλα της Καμπανίας. Ουσιαστικά ήταν μικρές σατιρικές παραστάσεις με χαρακτήρες εμπνευσμένους από την πραγματική ζωή. 

Οι τέσσερεις κυριότεροι χαρακτήρες (*personae oscae*), όπως ο πονηρός γεροκαμπούρης (Dossenus), ο ξεμωραμένος και απατημένος γέροντας (Pappus), ο αγροίκος (Maccus), o λαίμαργος (Manducus) καθιερώθηκαν στο συγκεκριμένο είδος και μεταφέρθηκαν αργότερα στην αρχαία Ρώμη, επηρεάζοντας μεταγενέστερα και το ελληνιστικό δράμα.

## Παραπομπές σημείωσεις


Κατηγορία:Αρχαίο δράμα
Κατηγορία:Αρχαίο ρωμαϊκό θέατρο
Χριστόφορος Τσαντούλας

Ο **Χριστόφορος Τσαντούλας** του Δημητρίου (Καμαρίνα Πρέβεζας, 1906 - Αθήνα, 6 Δεκεμβρίου 1992) ήταν Έλληνας γιατρός και πολιτικός. Υπηρέτησε ως βουλευτής Πρέβεζας από το 1961 έως το 1967 και από το 1974 έως το 1977.

## Βιογραφία
Γεννήθηκε στην Καμαρίνα Πρέβεζας το 1906. Γιος του Δημητρίου Ι. Τσαντούλα και της Ελένης Κ. Νούσια. Σπούδασε ιατρική στο Πανεπιστήμιο Αθηνών, καθώς και στα Πανεπιστήμια Παρισίων και Ρώμης. Άσκησε το επάγγελμα του γιατρού (παθολόγου) στην Πρέβεζα. Πολιτεύτηκε από το 1946 μέχρι το 1977. Πέθανε στην Αθήνα στις 6 Δεκεμβρίου 1992 και τάφηκε στο κοιμητήριο της Πρέβεζας. Στην πλατεία Σεφέρη της Πρέβεζας υπάρχει μνημείο αφιερωμένο στο έργο των γιατρών της πόλης Χριστόφορου Τσαντούλα και Δημητρίου Κρόκου. Ήταν παντρεμένος με την Κυριακή Ζαχαριάδου (1918-1995), με την οποία απέκτησαν δυο γιους: τον Δημήτρη και τον Βαγγέλη Τσαντούλα.

## Πολιτική σταδιοδρομία
Πολιτεύτηκε στην εκλογική περιφέρεια Πρέβεζας και Άρτας χωρίς να εκλεγεί α) στις εκλογές της 31.3.1946 με τον συνασπισμό Εθνική Πολιτική Ένωσιςτων Γ. Παπανδρέου, Σ. Βενιζέλου και Π. Κανελλόπουλου και β) στις εκλογές της 5.3.1950 με το Κόμμα Γεωργίου Παπανδρέου του Γ. Παπανδρέου.

Στις εκλογές της 29.10.1961 εκλέχθηκε βουλευτής Πρέβεζας με την Ένωση Κέντρου του Γ. Παπανδρέου, αλλά από τις 5.12.1961 κατέστη ανεξάρτητος βουλευτής και στις 26.9.1963 προσχώρησε στην Ε.Ρ.Ε. Εκλέχθηκε τρεις ακόμη φορές βουλευτής Πρέβεζας: στις εκλογές της 3.11.1963 και στις εκλογές της 16.2.1964 με την Ε.Ρ.Ε., καθώς και στις εκλογές της 17.11.1974 με την Νέα Δημοκρατία. Στις επόμενες εκλογές της 20.11.1977 δεν κατόρθωσε να επανεκλεγεί.

 
## Βιβλιογραφικές παραπομπές


Κατηγορία:Βουλευτές Πρέβεζας
Κατηγορία:Έλληνες παθολόγοι
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Σαμαραίικα Ηλείας

Tα **Σαμαραίικα** είναι οικισμός του Νομού Ηλείας. Βρίσκονται στο βόρειο τμήμα του νομού και γειτνιάζουν με την λίμνη-έλος Λάμια. Ανήκουν από το 2010 διοικητικά στον Δήμο Ανδραβίδας-Κυλλήνης.

## Διοικητική εξέλιξη
Την 19/03/1961 αναγνωρίστηκαν ως οικισμός και προσαρτήθηκαν στην τότε κοινότητα Μανωλάδας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκαν στο Δήμο Βουπρασίας μέχρι το 2010 που εντάχθηκαν στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Οικολογικό ζήτημα και διένεξη για τα διοικητικά όρια
Με αφορμή την τοποθεσία του οικισμού εντός της περιοχής του υδροβιότοπου Κοτυχίου-Στροφυλιάς, περιοχής δηλ. ιδιαίτερου φυσικού κάλους και μεγάλης οικολογικής σημασίας για την χλωρίδα και την πανίδα που διατηρεί και προστατευόμενη από τη Συνθήκη RAMSAR, εγέρθηκε τις τελευταίες δεκαετίες ζήτημα νομιμότητας της ύπαρξης του οικισμού εκεί και το αν η περιοχή είναι δασική ή, καλώς ή κακώς, άλλης χρήσης. Υπάρχει σε εξέλιξη επ' αυτού σχετικός από καιρό δικαστικός αγώνας. Το ζήτημα εντάθηκε και επικαιροποιήθηκε κατόπιν και της δραστηριοποίησης της "Οικολογικής Κίνησης Πάτρας" (ΟΙΚΙΠΑ). Το ζήτημα οδήγησε και σε συζητήσεις για τα "ορθά" ή μη διοικητικά όρια της περιοχής, δηλ. αν τα Σαμαραίικα ορθά ή εσφαλμένα ανήκουν στο Νομό Ηλείας.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Eξωτερικοί σύνδεσμοι
**Γενικά**
* Ε.Ε.Τ.Α.Α. - Διοικητικές μεταβολές Σαμαραιίκων Ηλείας, eetaa.gr. Ανακτήθηκε: 09/03/2014.
* Ε.Ε.Τ.Α.Α. - Διοικητικές μεταβολές Κοινότητας Μανολάδας Ηλείας, eetaa.gr. Ανακτήθηκε: 09/03/2014.

**Σχετικά με το οικολογικό ζήτημα και τη διένεξη για τα διοικητικά όρια**
(ενδεικτικά)
* Γλυκοκοιτάζουν τα Σαμαρέικα παράγοντες Ηλείας, Αχαΐας, enet.gr. 17/10/2011. Ανακτήθηκε: 09/03/2014.
* Αχαία - Ηλεία: «Μέτωπο» συστήνει ο Δήμος Ανδραβίδας-Κυλλήνης για τα «Σαμαρέικα», patrastimes.gr. 05/03/2013. Ανακτήθηκε: 09/03/2014.
* Όλη η αλήθεια για τα Σαμαρέικα με ιστορικά τεκμήρια και ντοκουμέντα, patrisnews.com. Ανακτήθηκε: 09/03/2014.
* Οικολογική Κίνηση Πάτρας (ΟΙ.ΚΙ.ΠΑ.) - "ΣΑΜΑΡΕΪΚΑ: Η πληγή της Στροφιλιάς", κείμενο: Ηλίας Ντρες, δασολόγος. oikipa.gr. Ανακτήθηκε: 09/03/2014.
* Οικολογική Κίνηση Πάτρας (ΟΙ.ΚΙ.ΠΑ.) - "ΚΥΑ Στροφυλιάς: Εκτός προστασίας τα «Σαμαρέικα»", oikipa.gr. Ανακτήθηκε: 09/03/2014.

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Κατηγορία:Εθνικό Πάρκο υγροτόπων Κοτυχίου Στροφυλιάς
Οσκική γλώσσα

Η **Οσκική** είναι εξαφανισμένη γλώσσα της νότιας Ιταλίας. Δίνει το όνομά της στην ομάδα γλωσσών που ανήκε. 

Η Οσκική ομιλείτο από αρκετές φυλές, στις οποίες συμπεριλαμβάνονται οι Σαμνίτες όλα δηλαδή τα φύλα της σαμνιτικής ομοσπανδίας (Ιρπίνοι (Hirpini), Καυδίνοι (Caudini), Καρρικίνοι (Carricini) και τέλος οι Πέντροι (Pentri)), οι Αυρούγκοι, οι Σιντικίνοι και οι Αύσονες. Οι τρεις τελευταίες φυλές ήταν γνωστές με το συλλογικό όνομα "*Osci*". Η Οσκανική ομάδα είναι τμήμα της Οσκοουμβρικής (Σαμπελικής) οικογένειας γλωσσών και περιλαμβάνει την Οσκική και τρεις άλλες παραλλαγές της, γνωστές μόνο από επιγραφές που άφησαν οι Eρνίκοι, οι Μαρουκίνοι και οι Παελίνοι, ελάσσονες φυλές της κεντρικής ανατολικής Ιταλίας. Η γλώσσα ομιλείτο περίπου από το 500 π.Χ. έως το 100 π.Χ..

## Μαρτυρία
Η Οσκική είναι γνωστή από επιγραφές και χρονολογείται από τον 5ο αιώνα π.Χ.. Οι σημαντικότερες επιγραφές της Οσκικής είναι η Tabula Bantina, η Οσκική Πινακίδα ή *Tabula Osca* και η Cippus Abellanus.

## Σχετική βιβλιογραφία
* 
* 

## Παραπομπές - σημειώσεις


## Εξωτερικοί σύνδεσμοι
* 

Κατηγορία:Οσκοουμβρικές γλώσσες
Κατηγορία:Εξαφανισμένες γλώσσες της Ευρώπης
Μονίκ Οχσάν Μπελεπό

Η **Μονίκ Οχσάν Μπελεπό** ( Agnès Monique Ohsan Bellepeau, γενν. το 1942) είναι πρώην δημοσιογράφος και πολιτικός από τον Μαυρίκιο. Υπηρέτησε ως Αντιπρόεδρος του Μαυρίκιου από τις 12 Νοεμβρίου 2010 ως τις 3 Απριλίου 2016. Ως αντιπρόεδρος, ήταν προσωρινά πρόεδρος από τις 31 Μαρτίου 2012 ως τις 21 Ιουλίου 2012 και ξανά από τις 29 Μαΐου 2015 ως τις 5 Ιουνίου του ίδιου χρόνου. Σύζυγός της ήταν ο επιχειρηματίας Ιβ Ζοζέφ Μπελεπό. Είναι τιμημένη με το Τάγμα του Αστέρα και του Κλειδιού του Ινδικού Ωκεανού.

## Σταδιοδρομία
Εργάστηκε ως δημοσιογράφος και παρουσιάστρια ειδήσεων στο κρατικό τηλεοπτικό κανάλι του Μαυρίκιου (Mauritius Broadcasting Corporation). Ήταν μέλος του Εργατικού Κόμματος του Μαυρίκιου και αργότερα ανέλαβε την ηγεσία του (ο πατέρας της, Μπαρτολομέ Οχσάν, ήταν ο ιδρυτής του εν λόγω κόμματος). Κέρδισε στις βουλευτικές εκλογές και διορίστηκε αντιπρόεδρος στις 12 Νοεμβρίου 2010 μετά τον θάνατο του αντιπροέδρου Αντζίντι Τσετιάρ. Η Μπελεπό εξελέγη ομόφωνα από την Εθνοσυνέλευση και έγινε η πρώτη γυναίκα αντιπρόεδρος στην ιστορία της χώρας της. Τρεις μέρες μετά την ανάληψη των καθηκόντων της, απεβίωσε ο σύζυγός της (16 Νοεμβρίου 2010).

Στις 31 Μαρτίου 2012 η Μπελεπό ανέλαβε προσωρινά πρόεδρος, μετά την παραίτηση του Άνρουντ Τζάγκνοτ εξαιτίας διαφωνίας του με τον πρωθυπουργό. Την Μπελεπό διαδέχθηκε στο αξίωμα του Προέδρου ο Κέιλας Πραγκ τον Ιούλιο του 2012.

## Παραπομπές


Κατηγορία:Πρόεδροι του Μαυρίκιου
Κατηγορία:Αντιπρόεδροι του Μαυρίκιου
Αγαθό Εύβοιας

Το **Αγαθό** είναι  οικισμός της τοπικής κοινότητας Καλλιανού, της δημοτικής ενότητας (τέως δήμου) Μαρμαρίου, του δήμου Καρύστου, της περιφερειακής ενότητας (τέως νομού) Ευβοίας, στην περιφέρεια  Στερεάς Ελλάδας, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καρυστίας του νομού Ευβοίας, στο γεωγραφικό διαμέρισμα Στερεάς Ελλάδας.

## Γεωγραφία
Το Αγαθό είναι ημιορεινός οικισμός στο νότιο τμήμα της Εύβοιας. Βρίσκεται στούς βόρειους πρόποδες της Όχης, σε θέση που δεσπόζει στο Αιγαίο Πέλαγος, κοντά στη έξοδο του φαραγγιού του Δημοσάρη και λίγο βορειότερα του Καλλιανού, σε μέσο σταθμικό υψόμετρο 350 μέτρων.  Απέχει περίπου 137 χιλιόμετρα νοτιοανατολικά της Χαλκίδας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1875 και προσαρτήθηκε στον δήμο Καρύστου του νομού Ευβοίας. Το 1912 προσαρτήθηκε στην κοινότητα Καλλιανού. Με το ΦΕΚ 244Α - 04/12/1997 αποσπάστηκε από την κοινότητα Καλλιανού και προσαρτήθηκε στον δήμο Μαρμαρίου. Με το ΦΕΚ 87Α - 07/06/2010 αποσπάστηκε από τον δήμο Μαρμαρίου και προσαρτήθηκε στον δήμο Καρύστου.

## Αξιοθέατα
* Το **Φαράγγι του Δημοσάρη**: μέσω του χωριού Καλλιανός, υπάρχει πρόσβαση προς το τελευταίο τμήμα του φαραγγιού, λίγο πρίν την έξοδό του στο Αιγαίο Πέλαγος, μπορεί όμως κάποιος να το περπατήσει προς την αντίστροφη και δυσκολότερη, νότια κατεύθυνση, προς την Όχη. Επίσης, το Αγαθό είναι η κατάληξη πολλών μονοπατιών που διασχίζουν την Όχη και την Καρυστία, γενικότερα

## Σημειώσεις
**i.**  Άλλες, νεότερες πηγές αναφέρουν μικρότερα υψόμετρα (300, 250 ή 200) για τον οικισμό, ωστόσο η θέση που δίνει η εφαρμογή Google Earth για τον οικισμό είναι στα 350 μέτρα, σε συμφωνία με τις παλιές πηγές

## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Αρμιάνσκ

thumb|250px|Ισθμός του Περεκόπ.

Το **Αρμιάνσκ** (ουκρανικά: *Армянськ*, ρωσικά: *Армянск*, αρμενικά: *Արմյանսկ*, κριμαϊκά: *Ermeni Bazar*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 140 χιλιόμετρα βόρεια της πρωτεύουσας της Κριμαίας, Συμφερόπολης, δίπλα στον ισθμό του Περεκόπ. Το Αρμιάνσκ ιδρύθηκε στις αρχές του 18ου αιώνα από Αρμένιους και Έλληνες, που είχαν έρθει από την κοντινή πόλη Περεκόπ. Το πρώτο όνομα της πόλης ήταν Ερμένι Μπαζάρ (δηλαδή «αρμένικη αγορά» στη γλώσσα των Τατάρων της Κριμαίας).

## Παραπομπές

## Εξωτερικοί σύνδεσμοι
* 

Κατηγορία:Πόλεις της Κριμαίας
Φίλιπ Φολτζ

Ο **Φίλιπ Φολτζ**, (γερμανικά: *Philipp Foltz*) (11 May 1805 – 5 August 1877) ήταν Γερμανός ζωγράφος ιστορικών σκηνών, γεννημένος στο Μπίνγκεν. Ήταν μαθητής τού επίσης ζωγράφου πατέρα του Λούντβιχ Φολτζ (Ludwig Foltz). Σπούδασε ζωγραφική στο Μόναχο με καθηγητή τον Κορνέλιους (Cornelius), τον οποίο βοήθησε στις τοιχογραφίες της Γλυπτοθήκης του Μονάχου (Glyptothek). Οι τοιχογραφίες αυτές δεν διασώζονται πλέον λόγω των βομβαρδισμών του κτιρίου κατά τον Β΄ Παγκόσμιο πόλεμο,  υπάρχουν όμως σε ασπρόμαυρες φωτογραφίες. Αργότερα, ο Φίλιπ Φολτζ διακόσμησε την αίθουσα Σίλλερ στο νέο Βασιλικό Ανάκτορο. Το έτος 1870 έγινε καθηγητής και αργότερα διευθυντής της Ακαδημίας του Μονάχου.

## Έργα
Μεταξύ των σπουδαίων έργων του συγκαταλέγονται:
* Οι κατεστραμμένες τοιχογραφίες του στην Γλυπτοθήκη του Μονάχου.
* Ο μεγάλος πίνακας - τοιχογραφία στο ανάκτορο Maximilianeum (Maximilianeum Palace) του Μονάχου *Ο αυτοκράτορας Φρειδερίκος Βαρβαρόσσα και ο δούκας Ερρίκος ο Λέων*, και
* "Ο Κλέων αντιπαρατίθεται στον Περικλή". Στην Ελλάδα και στη βιβλιογραφία φέρεται με τον τίτλο "Ο Περικλής αγορεύων από της Πνυκός", μάλιστα μια λιθογραφία αυτού του πίνακα κοσμεί το εξώφυλλο των νέων διαβατηρίων της Ελλάδας.
* Πίνακες με σκηνές κυνηγιού για τον Μαξιμιλιανό Β΄.
* "Η κατάρα του τραγουδιστή" (Μόναχο).
* "Götz von Berlichingen" (Βιέννη); 
* "Ο Βασιλιάς Όθων αφήνει το Μόναχο για την Ελλάδα". 
Τα έργα του Φίλιπ Φολτζ είναι ποιοτικά στη σύνθεση, και προσεκτικά στην εκτέλεση, αλλά αντιφατικά στη φόρμα και "ξερά" στα χρώματα.


File:Philipp_Foltz_Barbarossa_und_Heinrich_der_Löwe_in_Chiavenna.jpg|*Η ταπείνωση του αυτοκράτορα Φρειδερίκου Βαρβαρόσσα από τον δούκα Ερρίκο τον Λέοντα στην Chiavenna*, 1877, Μόναχο, Maximilianeum  
Αρχείο:Discurso funebre pericles.PNG|* Ο Περικλής αγορεύων από της Πνυκός*, Μόναχο, 
File:Philipp_Foltz_Der_Abschied_König_Ottos_vom_Münchner_Hof.jpg|*Ο Όθων αναχωρεί στην Ελλάδα*, Μόναχο, Νέα Πινακοθήκη


## Παραπομπές


## Εξωτερικοί σύνδεσμοι
* 

Κατηγορία:Γερμανοί ζωγράφοι
Κατηγορία:Γερμανοί ιστορικοί
Κάστορας

Ο **κάστορας** είναι μεγάλο νυκτόβιο τρωκτικό που ζει κυρίως στο νερό. Περιλαμβάνει δύο είδη, τον Βορειοαμερικάνικο  κάστορα *(Castor canadensis*) και τον Ευρασιατικό κάστορα *(Castor fiber*). Είναι το δεύτερο μεγαλύτερο τρωκτικό μετά τον *υδρόχοιρο* (capybara). Ο πληθυσμός του Βορειοαμερικανικού κάστορα κυμαινόταν πρόσφατα γύρω στα 60 εκατομμύρια. Αυτή η μείωση του πληθυσμού οφείλεται στο εκτεταμένο κυνήγι τους για τη γούνα τους. Υπάρχουν φόβοι ότι λόγω του εκτεταμένης θήρευσης για τη γούνα τους, μπορεί να γίνουν στο μέλλον είδος απειλούμενο με εξαφάνιση (ολικό αφανισμό). Ανήκει στην οικογένεια Καστορίδες.

## Ονοματολογία
Η λέξη *Κάστορας* (λατιν. *Castor*) είναι ελληνική. Είναι γνωστό ότι ένας από τους δύο αδελφούς της ωραίας Ελένης λεγόταν Κάστορας. Μαζί με τον αδελφό του, Πολυδεύκη, οι θεοί τούς έκαναν αστερισμό που βρίσκεται στον νυχτερινό ουρανό του βορείου ημισφαιρίου.

## Είδη
Δύο είδη κάστορα επιβιώνουν μέχρι σήμερα: ο Αμερικανικός κάστορας *(Castor canadensis)* και ο Ευρασιατικός κάστορας *(Castor fiber)*. Τα άλλα είδη, όπως λόγου χάρη ο Κάστορας της Καλιφόρνιας (*Castor californicus*), έχουν εκλείψει.

## Περιγραφή
Οι κάστορες έχουν δυνατούς κοπτήρες, με τους οποίους κόβουν κλαδιά και κορμούς δέντρων και τα χρησιμοποιούν για να φτιάχνουν τη φωλιά τους. Φτιάχνουν ακόμα και φράγματα σε ποταμούς, για να δημιουργήσουν μικρές τεχνητές λίμνες, στις οποίες χτίζουν τη φωλιά τους. Ένας ενήλικος κάστορας έχει μήκος πάνω από 40 εκ. και ζυγίζει περίπου 25 κιλά. Η μέση διάρκεια ζωής τους είναι τα 20-24 χρόνια.

Λόγω της γούνας τους, η οποία χρησιμοποιείται στη γουνοποιία, ο πληθυσμός τους μειώνεται παγκοσμίως.

Κατηγορία:Καστορίδες
Κατηγορία:Θηλαστικά της Βόρειας Αμερικής
Κατηγορία:Σύμβολα του Όρεγκον
Αγαλαίοι Γρεβενών

Οι **Αγαλαίοι** είναι οικισμός της τοπικής κοινότητας Κέντρου της δημοτικής ενότητας (τέως δήμου) Βεντζίου, του δήμου Γρεβενών, της περιφερειακής ενότητας (τέως νομού) Γρεβενών, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Γρεβενών, στο γεωγραφικό διαμέρισμα Μακεδονίας.

## Γεωγραφία
Οι Αγαλαίοι είναι ορεινός οικισμός στο ανατολικοκεντρικό τμήμα του νομού Γρεβενών, στις δυτικές απολήξεις του όρους Βούρινος, ανατολικά από τον Αλιάκμονα και λίγο βορειότερα του Κέντρου, σε μέσο σταθμικό υψόμετρο 720. Ο οικισμός απέχει περίπου 33 χλμ. ΝΑ. της πόλης των Γρεβενών.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Βέντσιας του νομού Κοζάνης. Το 1964 υπήχθη στον νομό Γρεβενών. Με το ΦΕΚ 244Α - 04/12/1997 αποσπάστηκε από την κοινότητα Κέντρου και προσαρτήθηκε στον δήμο Βεντζίου. Με το ΦΕΚ 87Α - 07/06/2010 αποσπάστηκε από τον δήμο Βεντζίου και προσαρτήθηκε στον δήμο Γρεβενών. 
## Ιστορικά στοιχεία
Παλαιότερα, το χωριό ήταν η έδρα διοικητικού κέντρου στα χρόνια της Τουρκοκρατίας. Μαζί με τα όμορα χωριά Κέντρο και Νησίον αποτέλεσαν μετά την απελευθέρωση την κοινότητα Βεντζίων αρχικά και κοινότητα Κέντρου μετά το 1927.  Σύμφωνα με έκθεση του επιθεωρητή  της Εκπαιδευτικής Περιφέρειας Βοΐου, τη δεκαετία του 1940 ο συνοικισμός Αγαλαίων αποτελούνταν από 131 κατοίκους εκ των οποίων 54 ομιλούσαν τη λαζική, 25 την τουρκική και 22 την ελληνική. Στις 13 Μαΐου του 1995, η περιοχή επλήγη ιδιαίτερα από μεγάλο σεισμό, μεγέθους 6,6 της κλίμακας Ρίχτερ, με αποτέλεσμα να στερέψουν οι πηγές και να υπάρξει μεγάλο πρόβλημα στην υδροδότηση του οικισμού.

## Οικονομία
Στην περιοχή του οικισμού έχει την έδρα του ιδιόκτητο εργοστάσιο παραγωγής και εμπορίας χημικών και εκρηκτικών προϊόντων σε έκταση 100 στρεμμάτων εντός της οποίας υπάρχουν εννέα (9) κτιριακές εγκαταστάσεις βιομηχανικού τύπου. Tα παραγόμενα και εμπορεύσιμα εκρηκτικά χρησιμοποιούνται σε ορυχεία, λατομεία, μεταλλεία όπως και στην κατασκευή δημοσίων έργων (σήραγγες, εθνικό δίκτυο, υποθαλάσσιες εργασίες, κατεδαφίσεις κτιρίων κλπ). (ανάκτηση 3/2014)

## Αξιοθέατα
*Ο ναός του Αγίου Δημητρίου στο νοτιοανατολικό τμήμα του οικισμού. Στον περίβολό του βρέθηκε  μαρμάρινη αετωματική επιτύμβια στήλη, με την επιγραφή «Κλεοπάτρα Αντιγόνου μνήμης χάριν»  του 2ου μ.Χ αιώνα.

## Παραπομπές


## Πηγές
*Απόστολος Παπαδημητρίου. Σελίδες Ιστορίας των Γρεβενών
*Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*http://basileiosapostolou.blogspot.gr/2014/01/2.html

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Λίμνη Ρινίουε

Η ** Λίμνη Ρινίουε** (ισπανικά: * Lago Riñihue*,  προφορά ΔΦΑ: [riˈɲiwe]) είναι μια λίμνη παγετώδους προέλευσης στην ανατολική επαρχία Βαλδίβια, νότια Χιλή. Περιβάλλεται από διάφορα βουνά. Η ανατολική πλευρά δέχεται τα νερά της Λίμνης Πανγκιπούγι από τον Ποταμό Ένκο, ο κύριος συνεισφέρων της. Είναι η τελευταία της αλυσίδας των Επτά λιμνών. Στη δύση κόβεται σε δύο σκέλη από το Όρος Τραλκάν, και στην ανατολική πλευρά βρίσκεται το ηφαίστειο Μότσο-Τσοσουένκο. Στο νότο η λίμνη περιβάλλεται από τα βουνά Σέρρος δε Κιμάν

## Εξωτερικοί σύνδεσμοι
* Trophic parameters and method validation in Lake Riñihue (North Patagonia: Chile) from 1978 through 1997 
* ILEC World Lakes Database 

Ρινιουε
Κόμης Μαρκελλίνος

Ο **Κόμης Μαρκελλίνος** (*Conte Marcellino*, ... - 534) ήταν Λατίνος χρονικογράφος της Ανατολικής Ρωμαϊκής Αυτοκρατορίας. Ιλλυρός από τη γέννηση, πέρασε το μεγαλύτερο μέρος της ζωής του στην αυλή της Κωνσταντινούπολης, η οποία και αποτελεί το επίκεντρο του έργου του που έχει διασωθεί.

## Έργα
Σώζεται μόνο ένα έργο του, το χρονογράφημα *Annales*, το οποίο αποτελεί συνέχεια της *Εκκλησιαστικής Ιστορίας* του Ευσέβιου. Καλύπτει την περίοδο από το 379 έως το 534, αν και ένας ανώνυμος συγγραφέας πρόσθεσε μία συνέχεια έως το 566. Αν και το έργο του είναι γραμμένο στα λατινικά, περιγράφει κυρίως ζητήματα που αφορούν την Ανατολή. Όντως, ο συγγραφέας λέει ότι "παρακολούθησε μόνο την Ανατολική Αυτοκρατορία". Υπάρχουν κάποιες πληροφορίες για τη Δυτική Ευρώπη, οι οποίες αντλούνται από το *Historia adversus paganos* (Ιστορία κατά των ειδωλολατρών) του Ορόσιου, και το *De viris illustribus* (Περί διάσημων ανδρών) του Γεννάδιου, στο βαθμό που αυτές έχουν σχέση με την Κωνσταντινούπολη. Το χρονικό του είναι γεμάτο από λεπτομέρειες και ανεκδοτολογικές αναφορές για την πόλη και την αυλή. Ο Μαρκελλίνος ήταν ασυμβίβαστος ορθόδοξος, και έχει να πει λίγα καλά στο έργο του για τους αιρετικούς.

## Παραπομπές

*

## Εξωτερικοί σύνδεσμοι
*Opera Omnia by Migne Patrologia Latina with analytical indexes

Κατηγορία:Βυζαντινοί ιστορικοί
Κατηγορία:Βυζαντινοί του 6ου αιώνα
BMW E21

Η **BMW Σειρά 3 E21** ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία BMW, από τον Αύγουστο του 1975 έως τον Αύγουστο του 1982, αν και ειδικότερα η βασική έκδοση 315 διατηρήθηκε στην παραγωγή έως τον Δεκέμβριο του 1983. Ήταν η πρώτη γενιά της επιτυχημένης Σειράς 3. Παρουσιάστηκε τον Ιούλιο του 1975, ως η διάδοχος της BMW Σειράς 02 (με γνωστότερη έκδοση τη BMW 2002), και υπήρξε η μοναδική γενιά της Σειράς 3 που διατέθηκε αποκλειστικά με 2-πορτο αμάξωμα, καθώς και η μοναδική γενιά που δεν είχε έκδοση M3. Οι κινητήρες της E21 ξεκινούσαν από τα 1 573 cm³ (1.6 λίτρα) και 75 άλογα στη βασική έκδοση 315 και έφθαναν τα 2.315 cm³ (2.3 λίτρα) και 143 άλογα στην κορυφαία έκδοση 323i.

Αντικαταστάθηκε στις αρχές του 1982 από τη BMW E30. Η συνολική παραγωγή της E21 έφτασε τα 1.364.039 αντίτυπα, από τα οποία τα 4.595 μετατράπηκαν σε ημι-κάμπριο με αναδιπλούμενη οροφή, στο διάστημα 1977 έως 1982, από την εταιρεία Karosserie Baur GmbH και διατέθηκαν μέσω του επίσημου δικτύου της BMW.

## Εισαγωγή
Τον Ιούλιο του 1975, η BMW παρουσίασε για πρώτη φορά την E21 στο κοινό σε επίσημη εκδήλωση στο Ολυμπιακό στάδιο του Μονάχου. Η μαζική παραγωγή της ξεκίνησε τον Αύγουστο, 1 μήνα μετά την εισαγωγή της.

## Αισθητική
thumb|left|BMW E21 323i Baur Cabriolet.

Η Σειρά 3 E21 ήταν η μοναδική γενιά της Σειράς 3 που σχεδιάστηκε από τον Γάλλο Paul Bracq, που ήταν ο επικεφαλής του σχεδιαστικού τμήματος της BMW, από το 1970 έως το 1974. Για την ιστορία, ο ίδιος αρχικά ήταν ο επικεφαλής του σχεδιαστικού τμήματος της Mercedes-Benz για τα μοντέλα που σχεδιάστηκαν από το 1957 έως το 1967, ενώ από το 1967 έως το 1970, συμμετείχε στη δημιουργία του τραίνου υψηλών ταχυτήτων TGV. Στη συνέχεια ετέθη επικεφαλής του σχεδιαστικού τμήματος της BMW, από το 1970 έως το 1974 όπως προαναφέρθηκε, και αμέσως μετά της Peugeot, από το 1974 έως το 1996, ιδίως στον σχεδιασμό των σαλονιών των μοντέλων της γαλλικής εταιρείας.

Ειδικότερα η σφηνοειδής αισθητική της Σειράς 3 E21 θύμιζε έντονα την αισθητική της αμέσως μεγαλύτερης BMW Σειράς 5 E12 του 1972 - 1981, που είχε σχεδιαστεί επίσης από τον Paul Bracq. Σε αντίθεση, ωστόσο, με τους αποκλειστικά δίδυμους στρογγυλούς μπροστινούς προβολείς της E12, καθώς και της διαδόχου Σειράς 3 E30, στην E21 μόνο οι εκδόσεις άνω των 2.0 λίτρων έφεραν δίδυμους στρογγυλούς προβολείς, ενώ όλες οι μικρότερες εκδόσεις είχαν μονούς. Κατά κανόνα, στις βόρειες χώρες οι μπροστινοί φανοί ήταν κίτρινου χρώματος, με σκοπό την παράλληλη χρήση τους και ως φώτα ομίχλης.
 
## Αναφορές


## Βιβλιογραφία
* Jeremy Walton (2001). BMW 3-Series Collectors Guide: Generation 1 and 2, including M3. Motor Racing Publications. ISBN 1-899870-55-5.
* R.M. Clarke (1990). BMW Series 3 - 4 Cylinder Cars Gold Portfolio. Brooklands Books. ISBN 1-85520-149-6.
* Walter Zeichner: Typenkompaß BMW, Personenwagen seit 1952. 1. Auflage, Schrader Verlag, Stuttgart 1998, ISBN 3-613-01873-X.

## Εξωτερικοί σύνδεσμοι

* bmwe21.net
* «The history of the BMW 3 Series» www.topspeed.com

E21
Κατηγορία:Μεσαία αυτοκίνητα
Κατηγορία:Γερμανικά αυτοκίνητα
Σουντάκ

Το **Σουντάκ** (ουκρανικά και ρωσικά: *Судак*, κριμαϊκά: *Sudaq*) ή η **Σουγδιαία** (βυζαντινή ονομασία), είναι πόλη της Αυτόνομης δημοκρατίας της Κριμαίας. Η πόλη βρίσκεται στις νοτιοανατολικές ακτές της χερσονήσου της Κριμαίας, στις ακτές της Μαύρης θάλασσας. Απέχει 55 χιλιόμετρα από την Θεοδοσία και 102 χλμ. από την πρωτεύουσα της Κριμαίας, Συμφερόπολη. Το Σουντάκ σήμερα είναι ένα δημοφιλές θέρετρο, με ένα καλοδιατηρημένο γενοβέζικο (γενουατικό) οχυρό. 

## Ιστορία
Η πόλη φέρεται να έχει ιδρυθεί το 212 μ.Χ., και κατά την μεσοβυζαντινή περίοδο (9ος με 11ος αιώνας) ανήκε στο βυζαντινό θέμα Χερσώνος, καθώς και διέθετε τη δική της μητροπολιτική έδρα με έναν από τους γνωστούς ιστορικούς μητροπολίτες να είναι ο μητροπολίτης Σουγδαίας Λουκάς (14ος αιώνας). Κατόπιν η κυριαρχία της πέρασε στους Γενοβέζους (Γενουάτες) κατά τον 14ο και 15ο αιώνα, και μετέπειτα στους Οθωμανούς και το Χανάτο της Κριμαίας, έως ότου η Ρωσική αυτοκρατορία κατέκτησε την περιοχή την περίοδο 1771-1783. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Τατιάνα Κοσματσιόβα

Η **Τατιάνα Βλαντίμιροβνα Κοσματσιόβα** (Ρώσικα: Татьяна Владимировна Космачёва) είναι Ρωσίδα ηθοποιός της τηλεόρασης, του θεάτρου και μοντέλο, γεννήθηκε στις 13 Μαρτίου του 1985 στο Ρεούτοφ της Ρωσίας. Έγινε γνωστή από τον ρόλο της στη ρωσική σειρά Закрытая Школа *(Ζακρίταγια Σκόλα)* Κλειστό Σχολείο (τηλεοπτική σειρά) με συμπρωταγωνιστές τον Αντόν Χαμπάροφ (Антон Хабаров), τον Πάβελ Πριλούτσνι (Павел Прилучный), τον Αλεξέι Κοριακόφ (Алексей Коряков), την Αγκάτα Μουτσενίτσε (Агата Муцениеце), τον  Προχόρ Ντουμπράβιν (Прохор Дубравин) και την Άννα Αντρουσένκο  (Анна Андрусенко) τη χρονική περίοδο 2011-2012, Фобос. Клуб страха (Phobos. Λέσχη Φόβου) (**The Phobos**) τη χρονική περίοδο 2010 με συμπρωταγωνιστές τους  Πιότρ Φιόντοροφ, Τιμοφέι Καρατάγεφ, Αλεξέι Βορομπιόφ, Πιότρ Τομασέφσκι, Άγκνιγια Κουζνετσόβα και Ρενάτα Πιοτρόφσκι. Έχει ανάστημα 1.70, πράσινα μάτια, καστανά μαλλιά και ζώδιο Ιχθύες, επίσης είναι καλή φίλη με την Αγκάτα Μουτσενίτσε.

## Βιογραφία
Η Τατιάνα Κοσματσιόβα γεννήθηκε 13 Μαρτίου το 1985 στη Ρέουτοφ ( περιοχή της Μόσχας ) . Τώρα είναι  πολύ γνωστή στον κινηματογράφο και στο θέατρο.
Εκτός από τα συμβατικά εκπαιδευτήρια φοίτησε σε σχολείο μουσικής, όπου έμαθε να παίζει πιάνο . Μετά από αυτό οι γονείς της την έγραψαν  σε τμήμα μπαλέτου. Η Τατιάνα αποφοίτησε με χρυσό μετάλλιο .

Μετά μπήκε στο Κρατικό Πανεπιστήμιο Οικονομικών,Στατιστικής και Πληροφορικής της Μόσχας ), όλο τον ελεύθερο χρόνο της έπαιζε στο Φοιτητικό Θέατρο με μινιατούρες, παράλληλα με αυτό , εργάστηκε στο θέατρο  "The Voice". Από το 2005 η Τατιάνα φοιτούσε στη Σχολή Θεάτρου Τέχνης Μόσχας και εκπαιδεύτηκε από τον Κονσταντίν Ρέικιν.

Αποφοίτησε από το εκπαιδευτικό θέατρο το 2009 και αμέσως μετά βρήκε δουλειά στο θέατρο Μαγιακόφσκι. Η διαρκής εκπαίδευση στο πανεπιστήμιο της έδωσε την ευκαιρία να κάνει το ντεμπούτο της στην κινηματογραφική βιομηχανία. Έγινε γνωστή πρωταγωνιστώντας στο ψυχολογικό θρίλερ του Ολέγκ Ασαντούλιν Phobos. Λέσχη Φόβου (**Фобос. Клуб страха**) ( 2010 ) έπαιξε την Γιούλια, και το ρόλο της μαθήτριας γυμνασίου Βικτώρια Κουζνετσόβα στη μυστικιστική σειρά (**Закрытая Школа**) "Closed School" (Κλειστό Σχολείο (τηλεοπτική σειρά) (2011-2012).Το 2013 της προτάθηκε για να παίξει στο κλιπ του τραγουδιστή Νικήτα Τζιγκούρντα,   σε σκηνοθεσία Ολέγκ Ασαντούλιν. Η Τατιάνα λατρεύει τα ταξίδια. Είναι μία πολύ γνωστή ηθοποιός στη Ρωσία.

## Προσωπική Ζωή
Η Τατιάνα έχει πολύ καλές σχέσεις από το καστ της σειράς Κλειστό σχολείο, ιδιαίτερα με τον Πάβελ Πριλούτσνι και την Αγκάτα Μουτσενίτσε.

## Φιλμογραφία

## Στοιχεία
* Χρώμα Μαλλιών: Καστανά
* Περιγραφή: Ρωσίδα
* Ύψος: 1,70
* Μουσικό Όργανο: Πιάνο
* Χρώμα Ματιών: Πράσινα
* Ζώδιο: Ιχθύες
*Η Τατιάνα Κασματσιόβα στο twitter

## Εξωτερικοί σύνδεσμοι
* 
* http://www.kinopoisk.ru/name/1705585/
* http://www.kinomania.ru/people/1836972/ 
* https://nl.wikipedia.org/wiki/Tatjana_Kosmatsjeva
* http://7days.ru/stars/tatyana-kosmacheva
* http://bestactor.ru/Kosmacheva-Tatyana

Κατηγορία:Ρωσίδες ηθοποιοί
Κατηγορία:Φωτομοντέλα
Κατηγορία:Ρωσίδες μοντέλα
Εκλογική περιφέρεια Πρέβεζας

Η **εκλογική περιφέρεια Πρέβεζας** είναι σήμερα μία από τις τέσσερις εκλογικές περιφέρειες της Ηπείρου. Συμπεριλαμβάνει τον Δήμο Πρέβεζας, τον Δήμο Πάργας και τον Δήμο Ζηρού.

Αναγνωρίστηκε ως εκλογική περιφέρεια το 1915, με τη δημοσίευση του Βασιλικού Διατάγματος της 31ης Μαρτίου του 1915 (Φ.Ε.Κ. 120/1.4.1915), που αναγνώρισε τους νέους νομούς Πρέβεζας και Ιωαννίνων. Η περιοχή είχε ενταχθεί στο Ελληνικό κράτος μετά την απελευθέρωση της Ηπείρου κατά τον Α' Βαλκανικό Πόλεμο του 1912-13.

Από τις εκλογές του Μαΐου του 1915 έως το 1926 ο νομός Πρέβεζας αποτελούσε ίδια εκλογική περιφέρεια και από αυτήν εκλέγονταν τρεις συνήθως βουλευτές. Στο μεγαλύτερο τμήμα της περιόδου 1926-1958 η εκλογική περιφέρεια αποτελείτο από του νομούς Πρέβεζας, Άρτας και Λευκάδας και από αυτήν εκλέγονταν πέντε έως οκτώ βουλευτές, με εξαίρεση τις εκλογές του 1928, του 1933, του 1935 και του 1952, στις οποίες η εκλογική περιφέρεια αποτελείτο, και πάλι, μόνο από τον νομό Πρέβεζας. Από το 1958 μέχρι σήμερα ο νομός Πρέβεζας αποτελεί μία εκλογική περιφέρεια και εκλέγει δύο βουλευτές.

Στις εκλογές του 1923 ο Ελευθέριος Βενιζέλος εκλέχθηκε βουλευτής στην εκλογική περιφέρεια Πρέβεζας με 6.496 ψήφους, προτίμησε όμως να κρατήσει τη βουλευτική έδρα στην εκλογική περιφέρεια Αθηνών και Πειραιώς.

## Αποτελέσματα εθνικών εκλογών


## Αποτελέσματα ευρωεκλογών

## Βουλευτές Πρέβεζας

### Περίοδος 1915 έως 1923

**Σημείωση**


### Περίοδος 1926 έως 1936

**Σημειώσεις**


### Περίοδος 1946 έως 1967

**Σημειώσεις**


### Περίοδος 1974 έως σήμερα

## Βιβλιογραφικές παραπομπές



Πρεβεζας
Εκλογική περιφέρεια
Εκλογική περιφέρεια
Τζόζεφ Μόργκαν

Ο **Τζόζεφ Μόργκαν** (*Joseph Morgan*, πραγματικό όνομα: Τζόζεφ Μάρτιν, *Joseph Martin*, 16 Μαΐου 1981) είναι Άγγλος ηθοποιός. Είναι περισσότερος γνωστός για τον ρόλο του Κλάους στην τηλεοπτική σειρά *The Vampire Diaries*, όπου κατέχει έναν δευτερεύοντα ρόλο, και στο spin-off της: *The Originals*, στον ρόλο ξανά του Κλάους, όπου είναι και πρωταγωνιστής.
 
## Τα Πρώτα Χρόνια
Ο Μόργκαν γεννήθηκε στο Λονδίνο, αλλά μεγάλωσε στο Σουόνσι, για 11 χρόνια. Είναι το μεγαλύτερο παιδί στην οικογένεια του. Μαθήτευσε στο Morriston Comprehensive School ενώ αργότερα μελέτησε ένα BTEC Παραστατικών Τεχνών στο Gower College Swansea, πριν την μετακόμιση του στο Λονδίνο, για να φοιτήσει στο Central School of Speech and Drama στα τελευταία εφηβικά του χρόνια.

## Καριέρα
Η πορεία του στον χώρο της υποκριτικής ξεκίνησε με την συμμετοχή του στην τηλεοπτική σειρά Hex ενώ στην συνέχεια συμμετείχε σε διάφορες ταινίες και σειρές. Ενδεικτικά παραθέτονται οι εξής ταινίες: *Alexander*, *Master and Commander: The Far Side of the World*  και οι τηλεοπτικές σειρές: *The Line of Beauty*, *Doc Martin* και *Casualty*, *Mansfield Park*, *Billie Piper*. Το 2010 πρωταγωνίστησε στις mini-σειρές Ben-Hur, στον ρόλο του Ιούδα Μπεν Χουρ, που προβλήθηκαν για πρώτη φορά CBC television στον Καναδά και στο ABC TV στην Αμερική, στις 4 Απριλίου 2010.

Επιπροσθέτως, ενσάρκωσε τον ρόλο του Κλάους στις σειρές επιστημονικής φαντασίας *The Vampire Diaries* και *The Originals* (πρωταγωνιστικός ρόλος). Το 2011 το BuddyTV τον ψήφισε ως τον 84ο πιο σέξι άνδρα στην τηλεόραση.

## Παραπομπές


## Εξωτερικοί σύνδεσμοι
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Πόρτο Βένερε

Το **Πόρτο Βένερε** (ιταλικά: *Porto Venere*), έως το 1991 γνωστό ως **Πορτοβένερε** (ιταλικά: *Portovenere*), είναι δήμος και πόλη στην Λιγουρία, στη βόρεια Ιταλία, που ανήκει στην επαρχία Λα Σπέντζια. Ο δήμος υπολογίζεται ότι το Σεπτέμβριο του 2013 είχε 3764 κατοίκους. Αποτελείται από τα χωριά Πόρτο Βένερε, Φετσάνο και Λε Γκράτσιε και τα νησιά Παλμαρία, Τίνο και Τινέττο, τα οποία βρίσκονται υπεράκρια του Πόρτο Βένερε. Το Πόρτο Βένερε μαζί με τα χωριά του Τσίνκουε Τέρρε αποτελούν μνημείο παγκόσμιας κληρονομιάς της UNESCO από το 1997. Η πόλη κατακτήθηκε από τους Γενοβέζους το 1113. Πάνω από τον οικισμό δεσπόζει το κάστρο των Ντόρια, το οποίο χρονολογείται από 12ο-16ο αιώνα μ.Χ.

## Παραπομπές


Κατηγορία:Δήμοι της Επαρχίας της Λα Σπέτσια
Κατηγορία:Μνημεία Παγκόσμιας Κληρονομιάς στην Ιταλία
Ρενέ Κορνέχο

Ο **Ρενέ Κορνέχο** (René Cornejo Diaz) είναι πολιτικός από το Περού , πρωθυπουργός της χώρας του από το Φεβρουάριο του 2014, μετά την παραίτηση του Σέσαρ Βιγιανουέβα. Είναι ο 5ος πρωθυπουργός του Ογιάντα Ουμάλα, από τότε που ο τελευταίος ανέλαβε πρόεδρος του Περού.

## Πολιτική σταδιοδρομία
Ο Κορνέχο σπούδασε μηχανικός στο Περού και εργάστηκε ως εκτελεστικός διευθυντής στην επιχείρηση ProInversion, για την προώθηση επενδυτών.

Μετά την ανάληψη της προεδρίας από τον Ουμάλα, ο Κορνέχο υπηρέτησε ως υπουργός Οικισμού. Το 2014 παραιτήθηκε ο πρωθυπουργός  Βιγιανουέβα και διάδοχός του διορίστηκε ο Κορνέχο στις 24 Φεβρουαρίου 2014. Τον Ιούλιο του 2014 αντικαταστάθηκε από την Άνα Χάρα.

## Παραπομπές


Κατηγορία:Πρωθυπουργοί του Περού
Δημοψήφισμα στην Κριμαία (2014)

upright=1.1|thumb|Σημαία της Αυτόνομης Δημοκρατίας της Κριμαίας
Ένα δημοψήφισμα για το καθεστώς της Κριμαϊκής Χερσονήσου διεξήχθη στις 16 Μαρτίου 2014 από την τοπική κυβέρνηση της Κριμαίας και την τοπική κυβέρνηση της Σεβαστούπολης. Το δημοψήφισμα είχε ως ερώτημα το αν ο πολίτης επιθυμεί να προσαρτηθεί η Κριμαία στη Ρωσική Ομοσπονδία ή αν επιθυμεί να παραμείνει στην Ουκρανία με μεγαλύτερη αυτονομία και με ταυτόχρονη επαναφορά του Κριμαϊκού συντάγματος του 1992. 

Η χερσόνησος κατοικείται στην πλειοψηφία της από Ρωσόφωνο πληθυσμό, ενώ υπάρχει μια μικρή μειονότητα Ουκρανόφωνων και Τουρκόφωνων Τατάρων. 

Η κυβέρνηση της Ουκρανίας, που ανέτρεψε τον εκλεγμένο πρόεδρο της Ουκρανίας, διαμήνυσε ότι δεν θα αναγνωρίσει το δημοψήφισμα. Η ουκρανική κυβέρνηση βρήκε συμπαραστάτη σε αυτή την άποψη τις ΗΠΑ και την Ευρωπαϊκή Ένωση.

Με σχετικό ψήφισμά της, που δεν έχει ωστόσο δεσμευτικό χαρακτήρα, η γενική συνέλευση του ΟΗΕ έκρινε άκυρο από νομική άποψη το δημοψήφισμα ανεξαρτητοποίησης.

## Αποτελέσματα








## Παραπομπές


## Εξωτερικοί σύνδεσμοι
* Η επίσημη ιστοσελίδα του δημοψηφίσματος
* Ανεπίσημη ιστοσελίδα του δημοψηφίσματος,ψήφος 

Κριμαια
Κατηγορία:Πολιτική της Ουκρανίας
Τραϊανός Πατρίκιος

Ο **Τραϊανός Πατρίκιος** (λατινικά: Traianus Patricius) ήταν βυζαντινός ιστορικός.  

Σύμφωνα με τη *[[Σούδα (λεξικό)|Σούδα]]*, ο Τραϊανός, που ήταν πατρίκιος, άκμασε υπό τη βασιλεία του Ιουστινιανού Β΄ (βασιλεία 685-695, 705-711). Έγραψε ένα χρονικό, που ήταν «πολύ αξιοθαύμαστο» (*Σούδα*, T 901). Η *Σούδα* τον περιγράφει ως «πολύ πιστό Χριστιανό, και πολύ ορθόδοξο». Το χρονικό πιστεύεται ότι κάλυπτε την περίοδο από τα τέλη του 7ου αιώνα (πιθανόν το 668), μέχρι περίπου το 713 ή το 720, και πιθανόν χρησιμοποιήθηκε από τον Θεοφάνη τον Ομολογητή και τον Πατριάρχη Νικηφόρο Α΄ ως πηγή για το έργο τους.  

## Παραπομπές


## Πηγές
* Cyril Mango / Roger Scott (ed.), *The Chronicle of Theophanes Confessor. Byzantine and Near Eastern history AD 284–813*, Oxford 1997.

Κατηγορία:Βυζαντινοί ιστορικοί
Κατηγορία:Βυζαντινοί Πατρίκιοι
Ετιέν Ντεμαρτό

Ο **Ετιέν Ντεμαρτό**  (*Étienne Desmarteau*, 4 Φεβρουαρίου 1873 - 29 Οκτωβρίου 1905) ήταν Καναδός αθλητής, νικητής στο αγώνισμα της ρίψης βαρών στους Θερινούς Ολυμπιακούς Αγώνες του 1904.

## Βιογραφικά στοιχεία
Γεννήθηκε στο Μπουσερβίλ του Κεμπέκ και ήταν αθλητής του Αθλητικού Συλλόγου του Μόντρεαλ. Διακρίθηκε στο αγώνισμα της ρίψης βαρών στην κατηγορία των 56 λιβρών (25,4 κιλά) στους Ολυμπιακούς Αγώνες, το οποίο δεν αποτελεί σήμερα ολυμπιακό άθλημα. Το 1902, νίκησε στο πρωτάθλημα της Ερασιτεχνικής Αθλητικής Ένωσης τον Τζον Φλάναγκαν, ο οποίος υπήρξε πριν από τους Ολυμπιακούς Αγώνες του 1904 κάτοχος του παγκοσμίου ρεκόρ, αποτελώντας μαζί με τον Φλάναγκαν έναν από τους δημοφιλέστερους αθλητές των αγώνων.

Για να αγωνιστεί στους Ολυμπιακούς Αγώνες του 1904, επειδή ήταν αστυνομικός, είχε ζητήσει άδεια από την υπηρεσία του για να μεταβεί στο Σαιντ Λούις. Παρόλο που αρνήθηκε η υπηρεσία του να του δώσει άδεια, αποφάσισε να συμμετάσχει στους αγώνες με ανοιχτό το ενδεχόμενο απόλυσής του από την εργασία του. Στο Σαιντ Λούις, η πρώτη του βολή με ρίψη στα 34 πόδια και 4 ίντσες (10,46 μέτρα) αποτέλεσε την καλύτερη βολή του αγωνίσματος, όταν ο Φλάναγκαν δεν κατάφερε να επιτύχει ρίψη πάνω από τα 33 πόδια και 4 ίντσες (10,16 μέτρα). Ο Ντεμαρτό έτυχε υποδοχή ήρωα στην επιστροφή του στο Μόντρεαλ και επαναπροσλήφθηκε στην υπηρεσία του.

Τον επόμενο χρόνο πέθανε πιθανότατα από τυφοειδή πυρετό. Μια συνοικία, ένα πάρκο και ένα στάδιο φέρουν σήμερα το όνομά του στο Μόντρεαλ, ενώ στο γήπεδο μπάσκετ Ετιέν Ντεμαρτό διεξήχθησαν οι αγώνες της καλαθοσφαίρισης στους Θερινούς Ολυμπιακούς Αγώνες του 1976. Η συνοικία Ετιέν Ντεμαρτό αποτελεί τμήμα της δημοτικού διαμερίσματος Ροζμόν-Λα Πετίτ Πατρί του δήμου του Μόντρεαλ. Υποστηρίζεται ότι ο Ετιέν Ντεμαρτό αποτελεί τον πρώτο χρυσό ολυμπιονίκη που αγωνίστηκε με τα χρώματα του Καναδά, παρόλο που στους Θερινούς Ολυμπιακούς Αγώνες του 1900 ο χρυσός ολυμπιονίκης Τζωρτζ Όρτον, ο οποίος αγωνίστηκε εκπροσωπώντας αμερικανικό πανεπιστήμιο, ήταν επίσης Καναδός.

## Παραπομπές


## Εξωτερικοί σύνδεσμοι
* Ιστοσ. Sports-reference, Étienne Desmarteau

Κατηγορία:Καναδοί Ολυμπιονίκες
Κατηγορία:Καναδοί αθλητές του στίβου
Κατηγορία:Καναδοί αστυνομικοί
Κατηγορία:Αθλητές του στίβου στους Θερινούς Ολυμπιακούς Αγώνες 1904
Λίμνη Πανγκιπούγι

Η **Λίμνη Πανγκιπούγι** (ισπανικά: *Lago Panguipulli*) είναι μια από τα «Επτά Λίμνες» στο δήμο Πανγκιπούγι, νότια Χιλή. Η λίμνη είναι παγετώδους προέλευσης. Περικλείεται από τις οροσειρές των Άνδεων, από όλες τις πλευρές εκτός από τη δύση, όπου η πόλη Πανγκιπούγι βρίσκεται στην χιλιανή κεντρική κοιλάδα. Η λίμνη στραγγίζεται από τον ποταμό Ένκο που ρέει νότια, προς τη λίμνη Ρινίουε.

## Εξωτερικοί σύνδεσμοι
* Η λίμνη Πανγκιπούγι στο visitchile 
* Νότιο Πανεπιστήμιο της Χιλής: Η βιοποικιλότητα της λίμνης  

Πανγκιπουγι
Smoke on the Water / Child in Time / Woman from Tokyo

Το **Smoke on the Water / Child in Time / Woman from Tokyo** είναι EP σινγκλ του βρετανικού χαρντ ροκ συγκροτήματος Deep Purple, το οποίο κυκλοφόρησε τον Μάρτιο του 1977 στην Ευρώπη, εκτός της Ιταλίας που εκδόθηκε δύο μήνες αργότερα. Το σινγκλ αυτό επανεκδόθηκε τον Φεβρουάριο του 1985 μετά την επανένωση της δεύτερης γραμμής μελών του συγκροτήματος, μέσω της "Harvest Records".

Οι ηχογραφήσεις τις οποίες περιλαμβάνει είναι στούντιο εκτελέσεις από τους δίσκους "*[[Machine Head (album)|Machine Head]]*", "*[[Deep Purple in Rock]]*" και "*[[Who Do We Think We Are]]*".

Το σινγκλ γνώρισε εμπορική επιτυχία, αφού σκαρφάλωσε στο # 21 των τσαρτ της πατρίδας τους.

## Τραγούδια
# **[[Smoke on the Water]]** *([[Ρίτσι Μπλάκμορ|Blackmore]], [[Ίαν Γκίλαν|Gillan]], [[Ρότζερ Γκλόβερ|Glover]], [[Τζον Λορντ|Lord]], [[Ίαν Πέις|Paice]])* - 5:40
# **[[Child in Time]]** *(Blackmore, Gillan, Glover, Lord, Paice)* - 10:15
# **[[Woman from Tokyo]]** *(Blackmore, Gillan, Glover, Lord, Paice)* - 5:50

## Θέσεις τσαρτ
***Smoke on the Water / Child in Time / Woman from Tokyo*** *(ΕΡ σινγκλ)*

***Επίσημη κυκλοφορία: [[Μάρτιος]] [[1977]]***

## Τα μέλη των Deep Purple
Το συγκεκριμένο ΕΡ ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple - Smoke On The Water / Child In Time / Woman from Tokyo - Discogs

Κατηγορία:Δισκογραφία των Deep Purple
Σημείο Λαγκράνζ

Τα **σημεία Λαγκράνζ** είναι σημεία μεταξύ δύο ουράνιων σωμάτων όπου διατηρείται βαρυτική ισορροπία. Αν σε ένα από αυτά τα σημεία τοποθετηθεί ένας δορυφόρος, θα δέχεται συνολική βαρυτική δύναμη μηδέν, αν συνυπολογιστεί βέβαια και η φυγόκεντρος δύναμη.

Την ύπαρξη των σημείων αυτών είχε προβλέψει ο Γάλλος μαθηματικός, φυσικός και αστρονόμος Ζοζέφ Λουί Λαγκράνζ, από το 1772. Υπάρχουν πέντε τέτοια σημεία ισορροπίας (L1 έως L5) για ένα σύστημα δύο ουράνιων σωμάτων.

## Αναφορές


## Εξωτερικοί σύνδεσμοι

Τα σημεία Lagrange από τον Σύλλογο Φίλων Αστρονομίας Κρήτης

Κατηγορία:Πλανητική Επιστήμη
Κατηγορία:Κλασική μηχανική